《经西湖》
明代·屠侨

青山锦水春深过，酒舫渔舠镜里同。三竺烟霄迷去鹤，六桥歌管渡飞虹。

风云气识将军庙，凫鹜沙连处士宫。寂莫行边无伴侣，伐柯清思碧林中。

作者简介：（1480—1555）明浙江鄞县人，字安卿，号东洲。屠湖子。正德六年进士。授御史。巡视居庸诸关。武宗遣使捕虎豹，侨力谏不可。累迁至左都御史。卒谥简肃。有《东洲杂稿》、《南雍集》。